Pic (muzik)

Pic ialah ciri persepsi yang membolehkan aturan bunyi mengikut skala berasaskan frekuensi.
Pic dikatakan "tinggi" atau "rendah" mengikut makna yang dikaitkan dengan melodi, 
yang memerlukan bunyi yang frekuensinya jelas dan stabil agar dapat dibezakan daripada bunyi bising atau hingar. 
Pic merupakan atribut auditori utama ton muzik bersama-sama tempoh, kenyaringan dan timbre.

Pic dapat diukur sebagai frekuensi, akan tetapi pic bukanlah ciri fizikal objektif semata-mata. Pic juga atribut Psychoacoustic subjektif sesuatu bunyi.  Dari segi sejarah, kajian pic dan persepsi pic merupakan masalah utama dalam bidang psychocoustics, dan menjadi pendorong utama dalam pembentukan dan pengujian teori-teori berkaitan dengan perwakilan bunyi, pemprosesan, dan pengamatan dalam sistem auditori.

Persepsi pic

Pic dan frekuensi 

Pic ialah kederiaan auditori; si pendengar menentukan ton muzik pada tempat letak pada skala muzik rata-rata berlandaskan frekuensi getaran. Pic berkaitan rapat dengan frekuensi, akan tetapi pic dan frekuensi tidak sama. Frekuensi merupakan konsep saintifik yang objektif sementara pic pula subjektif. Gelombang-gelombang bunyi tidak memiliki pic, dan ayunan gelombang-gelombang tersebut dapat diukur bagi mendapatkan frekuensi. Pemetaan mutu dalaman pic memerlukan otak manusia.  Pic lazimnya dinyatakan kuantitinya sebagai frekuensi dalam Hertz (kitar per saat), dengan membandingkan bunyi dengan ton tulen, yang memiliki bentuk gelombang berkala sinus.  Gelombang bunyi yang kompleks dan tak berkala sering kali dapat diberikan pic melalui kaedah ini.

Rujukan

Pautan luar 

12 Tone Equal Temperament Frequency Table Maker
Online Guide to Pitch and Clefs

Pic
Auditori